Brojevi do 1 000 000

1. Napiši šesteroznamenkasti broj koji na mjestu jedinice ima znamenku 3, a na mjestu tisućice znamenku 4. Znamenka desetica dvostruko je veća od znamenke jedinice, znamenka stotica trećina je desetice. Na mjestu stotisućice nalazi se najveći jednoznamenkasti broj, a na mjestu desettisućice nalazi se razlika najvećega i najmanjega jednoznamenkastog broja.

2. Napiši sve četveroznamenkaste brojeve čiji je umnožak znamenaka jednak 9.

3. Napiši barem pet peteroznamenkastih brojeva čiji je zbroj znamenaka jednak 8.

4. Napiši najveći i najmanji šesteroznamenkasti broj čiji je zbroj znamenaka jednak 6.

5. Brojevima koji zadovoljavaju nejednakost 3 652 < x < 3 658 dodaj peterokratnik najvećega dvoznamenkastog broja.

6. Koliko se troznamenkastih brojeva može napisati znamenkama 3 i 4?

7. Koliko se četveroznamenkastih brojeva može napisati znamenkama 0, 8, 6, 3, 1?

a) Znamenke se ne smiju ponavljati.

b) Znamenke se smiju ponavljati.

8. Koji se kućni broj nalazi na Ivanovoj kući ako se zna da je znamenka jedinice manja od broja 5? Desetica je dvokratnik znamenke jedinice, a stotica je zbroj znamenaka desetice i jedinice koji je djeljiv brojem 3. Kuća se nalazi s desne strane ulice.

Koliko kuća u Ivanovoj ulici ima barem jednu znamenku 6 na svome kućnom broju ako znamo da Ivanova kuća ima najveći kućni broj?

9. Napiši sve četveroznamenkaste brojeve čija je razlika znamenaka jednaka 1. Na mjestu tisućice nalazi se broj 5 koji je ujedno i najveća znamenka u traženim brojevima. Nijedna znamenka nije 0.

10. Iz osmosmjerke ispiši sve četveroznamenkaste brojeve čija je znamenka tisućice tri puta veća od znamenke desetice.

|  |  |  |  |
| --- | --- | --- | --- |
| 6 | 6 | 5 | 1 |
| 4 | 1 | 1 | 8 |
| 9 | 2 | 3 | 4 |
| 3 | 3 | 7 | 2 |